L'Ajuntament de Sagunt pretén baixar el preu de l'ORA per als vehicles elèctrics i híbrids
21 de maig 2019

![](/media/mtlj5k1r/38img_5794_c1.jpg)  
  

La regidoria de Medi Ambient de l'Ajuntament de Sagunt, amb la d'Hisenda, presentarà una proposta de modificació de l'Ordenança Reguladora d'Aparcament (ORA) de manera que els cotxes híbrids o elèctrics tinguen una bonificació del 50% en el cost del temps que estiga aparcat el vehicle en les zones regulades.

  

D'esta manera, allò que es pretén, tal com explica el regidor de Medi Ambient, Enric Ariño, és que “**es fomente l'ús d'energies alternatives mitjançant sistemes de transport que contaminen menys. Això és una mesura simbòlica, però és el nostre gest per a contribuir a la millora del canvi climàtic i a l'increment del CO2. És una mesura que ja s'està duent a terme en altres llocs del país, com Madrid o Barcelona, i nosaltres volem que també s'aplique al municipi”**.

  

L'objectiu principal d'esta mesura, per tant, és que es generalitze l'ús d'este tipus de vehicles que “**són el futur i que, evidentment, contaminen molt menys”**, segons el regidor.

  

“**La mecànica seria que, els cotxes que estiguen catalogats com a híbrids o elèctrics, mitjançant previ acord i reconeixement per part de la Policia Local, tinguen una bonificació en la tarifa de l'ORA, de manera que quan vagen a pagar a la màquina troben dos preus, i els que estiguen reconeguts com a híbrids o elèctrics, amb la credencial corresponent, tinguen una bonificació del 50% en el cost**”, aclarix Enric Ariño.

  

  

![](/media/qtoh430s/38img_5803_c2.jpg)  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-preten-baixar-el-preu-de-l-ora-per-als-vehicles-electrics-i-hibrids/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-preten-baixar-el-preu-de-l-ora-per-als-vehicles-electrics-i-hibrids/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-preten-baixar-el-preu-de-l-ora-per-als-vehicles-electrics-i-hibrids/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-preten-baixar-el-preu-de-l-ora-per-als-vehicles-electrics-i-hibrids/)